નાયબ મુખ્યમંત્રી નિતીન પટેલ એકતાયાત્રા રથને પ્રસ્થાન કરાવ્યા બાદ યાત્રામાં પગપાળા જોડાઇને કરમસદ ખાતેના સરદાર પટેલના નિવાસસ્થાનની મુલાકાત લીધી હતી.નિવાસસ્થાનનું રસપૂર્વક નિરીક્ષણ કરી સરદાર પટેલ અને તેમના ભાઇ વિઠ્ઠલભાઇ પટેલની પ્રતિમાને સુતરની આંટી પહેરાવી ભાવભરી પુષ્પાંજલિ અર્પી હતી. તેમની સાથે ઉપસ્થિત રહેલા મહાનુભાવો પગપાળા એકતાયાત્રામાં જોડાયા હતા. આ પ્રસંગે વિધાનસભાના મુખ્ય દંડક પંકજ દેસાઇ, સંસદસભ્યો દિલીપ પટેલ, દેવુસિંહ ચૌહાણ, લાલસિંહ વડોદિયા, રંજનબેન ભટ્ટ, ધારાસભ્યો ગોવિંદ પરમાર, મયુર રાવલ, મનીષાબેન વકીલ, પૂર્વ મંત્રી રોહિતભાઇ પટેલ, પ્રદેશ અગ્રણી ભાર્ગવ ભટ્ટ, જિલ્લા અગ્રણી મહેશ પટેલ, અમદાવાદના પૂર્વ મેયર અમીત શાહ, પૂર્વ સંસદસભ્ય દિપક પટેલ (સાથી), આણંદ-ખેડા જિલ્લાના અને આણંદ શહેરના પદાધિકારીઓ, કરમસદ, આણંદ, વિદ્યાનગર અને ખંભાત પાલિકાના પ્રમુખ, આણંદ કલેકટર દિલીપ રાણા, ખેડા જિલ્લા કલેકટર આઇ. કે. પટેલ, જિલ્લા વિકાસ અધિકારી અમિતપ્રકાશ યાદવ, જિલ્લા પોલીસ વડા મકરંદ ચૌહાણ, પૂર્વ ધારાસભ્યો સહિત મોટી સંખ્યામાં નગરજનો ઉપસ્થિત રહ્યા હતા.